**Dôvodová správa**

**k spolufinancovaniu projektu z výzvy na podporu rozvoja prvkov zelenej a modrej infraštruktúry v obciach a mestách vyhlásenej riadiacim orgánom PSK - Ministerstvom investícií, regionálneho rozvoja a informatizácie SR s názvom : Revitalizácia verejného priestoru "Fontána"**

Účelom podpory Revitalizácia verejného priestoru „Fontána“ KVP je zlepšenie environmentálnych aspektov v meste prostredníctvom budovania prvkov zelenej a modrej infraštruktúry, a to adaptáciou urbanizovaného prostredia na zmeny klímy ako aj zavádzaním systémových prvkov znižovania znečistenia ovzdušia.

Mestská časť Košice - Sídlisko KVP využila možnosť, ktorú ponúka **výzva na podporu rozvoja prvkov zelenej a modrej infraštruktúry v obciach a mestách vyhlásenej riadiacim orgánom PSK - Ministerstvom investícií, regionálneho rozvoja a informatizácie SR** a pripravuje podklady k predloženiu žiadosti o nenávratný finančný príspevok pre realizáciu projektu **Revitalizácia verejného priestoru "Fontána".**

**K danému projektu už Mestská časť Košice – Sídlisko KVP získala uznesenie k projektovému zámeru IÚI - Integrované územné investície, ktoré bolo schválené Kooperačnou radou UMR - Udržateľný mestský rozvoj** **dňa 23.5.2024.**

Zámerom je vytvorenie funkčného námestia, ktoré by sa (opäť) malo stať centrom dvoch spojených obvodov sídliska KVP. Námestie by sa mohlo stať organickejším a prívetivejším lákadlom pre trávenie aktívneho odpočinku miestnych obyvateľov. V rámci cieľa budeme riešiť zlepšenie orientácie a lepšie pešie prepojenie jednotlivých bodov záujmu a za pomoci debarierizácie všetkých prístupov zvýšiť dostupnosť celého priestoru pre všetky skupiny obyvateľstva.

Celková plánovaná výška oprávnených výdavkov projektu je **3 850 000, 00 Eur s DPH**.

Hodnota požadovanej spoluúčasti je vo výške minimálne 8 %, vo výške **308 000,00 Eur s DPH.** Ostatná časť financovania je zabezpečená vo forme nenávratného príspevku z MIRRI.

Materiál je predkladaný z dôvodu, že uznesenie miestneho zastupiteľstva je jednou z povinných príloh k získaniu nenávratného finančného príspevku.

Link na vizualizáciu zverejnenú na webe:

<https://www.mckvp.sk/public/media/1000636/220216_FONTANA_KVP_VIZU_A4%20(1).pdf>

Spracovala:

Mgr. Lucia Rácová

oddelenie stratégie a rozvoja